መራሕቲ መንግስታት፡ ሃይማኖታውያን ኣቦታት፡ በብወገኖም ንህዝቦምን ጎረባብቶምን መግለጺ ሰናይ ድሌት መልእኽቶም የመሓላልፉ። ንዜጋታቶም ዕቤትን ብልጽግናን ሰላምን መስተርሆትን ይምነዩሎም። ትምኒት ጥራሕ ዘይኮነ ግን መራሕቲ መንግስትን ስርዓታትን፡ ንድሌትን ጠለባትን ህዝቦም ብሰናይ ምሕደራን ከገልግሉዎም ምዃኖም ቃል ይኣትዉ። መራሕቲ እምነታት ከኣ ንተኸተልቶም ብጸሎትን ቡራኬን ከም ዝዝክሩዎም ብቃለ ኣምላኽ ይዛረቡ። ንኣብነት፡ ጳጳስ ካቶሊካዊት ቤተ-ክርስትያን ቫቲካን ቅዱስ ፍራንቸስኮ ፡ ብ21 መስከረም ኣብ ዝተኸብረ ኣህጉራዊ መዓልቲ ሰላም፡ ባሕቲ ጥሪ ዓመተ 2019 "ቅርዑይ ፖለቲካ ንኣገልግሎት ሰላም" ብዝብል ቴማ ክትክበር ንኹሎም ሚኒስተራት ጉዳያት ወጻኢ ዓለም መልእኽቶም ኣመሓላሊፎም። ንሶም ኩሉ ዓለማዊ ዜጋ ፖለቲካዊ ግዴታን ግቡእን ከም ዘለዎ ብምዝኽኻር፡ ብፍላይ መራሕቲ መንግስታት ዝምልከቶም ሰበስልጣናትን ኣብዛ ዓለም ንዝረአ ኩሉ ዓይነት ሕሰም፡ ከም ንግድ ሰባትን ጊላነትን፡ ንግድ ኣጽዋርን ዘይሕጋዊ ምስግጋር ደቂ ሰባትን ዝኣመሰለ ነገራት ክውገድ ክጽዕሩ ኣዘኻኺሮም። "ደቂ ሰባት ክብርን መሰልን እንተረኺቦም ንሳቶም እውን ክብርን መሰልን ካልኦት ንምሕላው ቅሩባት ስለዝኾኑ ክብሪ ዜጋታት ዓለም ይተሓሎ" ኢሎም። ቀጺሎም፡ ዓለም ብፍቕርን ሕውነትን ምስ እትነብራ ስለእትምቅር መራሕቲ ሃገራት ንእሱራት ፖለቲካን ሕልናን ምሕረትን ሕድገትን ክገብሩ ጸዊዖም። ሓዲስ ዓመት 2019 ከኣ በዚ መንፈስ እዚ ክትበዓል ንመትከላት ሰላምን ምርግጋእን ምሕረትን ሕድገትን ከተንጸባርቕን ምእንቲ ዝምልከቶ ኩሉ ክስርሓላ ኣተሓሳሲቦም። መራሒ ቻይና ፕረዚደንት ጂ ጂንፒንግ፡ ቻይና ኣብ 2019 ምስ ክብረታን ልዑላውነታን ንማሕበረ ሰብ ዓለም ክፍቲ ከም እትኸውን ሓቢሩ። "ዓለምና ኣብ ዝሓለፈ 100 ዓመታት ተራእዩ ብዘይፈልጥ ምዕባለ ትዓብን ትብልጽግን ኣላ። ቻይና ከኣ ክብረታን ልዑላውነታን ብምዕቃብ ንኩለንትናዊ ቁጠባዊ ምዕባለን ሰላምን ምርግጋእ ዓለምና ዝከኣላ ከተበርክት እያ" ብምባል ኣብ 2019 ቁጠባውን ጸጥታውን ኩነታት ዓለምና ብዝለዓለ ክረጋጋእ ተመንዩ። ፕረዚደንት ትራምፕ ብወገኑ፡ ናብ ዝርዝር ከይኣተወ " ዓመተ 2019 ዝሓሸት ዓመት ክትከውን እያ!" ብምባል ንዜጋታት ኣመሪካ " ተሓጎሱ በዓል ሓዲስ ዓመት ብጸጋ ኣብዕልዎ!" ኢሉ። ምንጪ ስእሊ, Getty Images ቻንስለር ጀርመን ኣንገላ መርከል፡ "ከም ምቅይያር ኩነታት ኣየር፡ ግብረ ሽበራን ስደትን ዝኣመሰለ ዓለማዊ ሽግር፡ ብሕብረት እምበር ብውልቀ ሃገራት ስለዘይፍታሕ ጀርመን ኣብዚ ዓውዲ እዚ እጃማ ክትጻወት እያ" ኢላ። ኣስዒባ፡ ሕብረተሰብ ንዝተሰረተ እናነደቐን እናዐረየን እንተተጓዒዙ ጥራሕ ከምዝዕወት ብምዝኽኻር ዓመተ 2019 ዓመተ ሰላምን ዕቤትን ክትከውን ተመንያ። መልእኽቲ ኩሎም መራሕቲ ሃገራትን መራሕቲ ሃይማኖትን በብሓደ እውን እንተዝትንተን ካብዚ ሓፈሻውን ሰላማውን መልእኽቲ ዝፍለ ኣይክህልዎን እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
